# Marsilhargues

Macilhargues, Marsilhargues o mai etimologicament Marcelhargues (en francés Marsillargues) es una vilòta occitana de Lengadòc. La localitat, que compta actualament 6 322 abitants, se tròba administrativament a la frontièra del departament d'Erau e dins la region d'Occitània a ras del riu de Vidorle que dessepara lo departament d'Erau de Gard. Los abitants de Marsilhargues, en rivalitat tradicionala amb sos vesins de Lunèl recebon tradicionalament l'escais de "bajans". Lo protestantisme i ocupa una importància istorica.

### Situacion geografica

Marsilhargues se situa dins una plana a ras del riu Vidorle, çò que ne fa un dels endreches mai fertils d'aquesta part de Lengadòc. Se tròba a una distància gaireben equivalenta de la capitala departamentala Montpelhièr e de la capitala del departament de Gard, Nimes e a un quinzenat de quilomètres de la mar Mediterranèa.
La comuna de Marsilhargues es la mai orientala del departement d'Erau e lo vilatge es la segonda comuna mai importanta del Canton de Lunèl.

## Toponimia

La prononciacion es « masiyargé » (Ernèst Negre, Revue internationale d'Onomastique, XVII, p. 22). Las fòrmas ancianas son : villa Marcilianicus en 813, in domanio Marcellencas en 1226, prior ecclesie de Marcillanicis en 1265, Marcillanicis, Marsillanicis en 1295, hominum Marcilhanicarum en 1328, de Marcilhanicis en 1328, 1405, ou lieu de Marcillargues en 1414, Marceilhargues en 1419, Massillarges en 1570, Marsilhargues en 1577, Marsilliargues en 1578, Marsillarges en 1579, Marsillargues en 1622, 1770-71 (mapa de Cassini).
Segon Dauzat e Rostaing, Macilhargues ven del nom latin d'òme Marcellius o Marcilius, amb lo sufixe -anicum; segon Hamlin, Macilhargues ven de l'escais-nom [cognomen] latin Marcellus, amb lo sufixe -i-anicis. Per de rasons foneticas, lo sufixe -anicis emplegat sistematicament per Hamlin permet pas de menar a -argues; lo cal remplaçar per lo sufixe -anicos segon Joan Pèire Chambon. Lançargues èra una proprietat galloromana.
* Atestacions ancianas tiradas de l'ancian diccionari topografic d'Eugène Thomas (1865) : Villa Martecellos vèrs 900; Villa que vocatur Marcianicus vèrs 1031; De Marcellanigis en 1155; Marcellencas en 1226; De Massillanicis en 1258; De Massilhanicis en 1271; Masselhargues (òc anc) en 1360; Masselhanegues (òc anc) en 1371; Marsilhargues en 1528; Marcelhargues, Marsilhargues (francés) en 1556; Masseyliargues, viguerie de Masseillargues en 1625; Massillargues en 1649; cure en 1760.

## Istòria

En 1305 s'i bastiguèt lo castèl de Guilhèm de Nogaret. Foguèt una de las primièras vilas de Lengadòc a passar a la Refòrma.

## Entre lengadocian e provençal

A mai se l'influéncia provençala i es mai importanta qu'a Lunèl (la forma de l'article plural i es lei mentre qu'a Lunèl èran los e las, -n dich instable es conservat), lo parlar es benlèu encara lengadocian, mai precisament de la familha del montpelhierenc oriental e se distinguís plan del tipe nimesenc o provençal rodanenc.

## Administracion

Lista dels cònsols successius :
| Periòde | Periòde | Identitat | Etiqueta |
| junh de 2020 | 2026 | Patrice Spéziale | divèrs esquèrra |
| 2008 | 2020 | Bernadette Vignon | divèrs esquèrra |
| març de 2001 | 2008 | Philippe Ullès | divèrs esquèrra |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 6192, totala: 6271 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 3 529 | 3 522 | 3 549 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 3 368 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 3 242 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 812 | | | | Cercar | 5 334 | 5 760 | 5 821 | 6 006 6 082 |
| 2009 | 2010 |
| 6 046 6 123 | 6 088 6 169 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 6322 abitants e la densitat èra de 148,06 ab/km².

## Luòcs e monuments

* Castèl de Guilhèm de Nogaret
Lo castèl foguèt bastit en 1305 pel nòble Guilhèm de Nogaret. Ne demòra pas qu'una part del sossòl, las grandas cosinas e lo domjon amb sa torrèla cairada.

## Personatges celèbres de Marsilhargues

* Gaston Deferre
* German Encòntra (1809-1853), escrivan e personatge politic occitan
* Loís Formaud (1888-1944), escrivan e cronicaire occitan
* Juli Granièr
* Emili Marinhan (1847-1937), mètge, etnograf e erudit occitan
* Pau Molinièr
* Celestin Pontièr

## Veire tanben

* Comunas d'Erau

## Nòtas e referéncias

* ↑ Topònims occitans de l'Erau
* 1 2 3 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 233-234
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 433, a Marcilhac
* ↑ https://www.etudesheraultaises.fr/wp-content/uploads/ael-art-2006-30-11-nouvelles-observations-toponymie-herault-frank-hamlin.pdf p. 251
* ↑ «Masselhargues, Masselhanegues, Marcelhargues, Marsilhargues». Equipa projècte Talamus, Edicion critica numerica del manuscrit AA9 dels Archius municipals de Montpelhièr dit lo Pichòt Talamus. Universitat Pau Valèri-Montpelhièr III.
* ↑ «Dictionnaire topographique de la France».
* Portal de Lengadòc